Τηγανίτες αφράτες, γλυκές ή αλμυρές
Η πιο απλή συνταγή για τηγανίτες τύπου pancake. Αναλόγως με τι θα τις σερβίρετε, γίνονται γλυκές ή αλμυρές.
2 αυγά, 2 κουτ. σούπας ζάχαρη, 1 κουτ. γλυκού μπέικιν πάουντερ , 1 1⁄2 φλιτζ. γάλα, 2 1⁄2 φλιτζ. αλεύρι για όλες τις χρήσεις, 2 κουτ. σούπας ελαιόλαδο ή βούτυρο για το τηγάνι
Για να φτιάξουμε τηγανίτες αφράτες, γλυκές ή αλμυρές, χτυπάμε στο μίξερ τα αυγά με τη ζάχαρη σε δυνατή ταχύτητα, για 3 - 4 λεπτά.Χαμηλώνουμε την ταχύτητα και προσθέτουμε τα υπόλοιπα υλικά. Συνεχίζουμε το χτύπημα μέχρι να έχουμε έναν χυλό μέτριο προς πηχτό.Ρίχνουμε το λάδι ή το βούτυρο σε αντικολλητικό σκεύος και αφήνουμε να ζεσταθεί πολύ καλά σε μέτρια φωτιά.Παίρνουμε κουταλιές από τον χυλό και ψήνουμε για 2 - 3 λεπτά. Ενδιαμέσως γυρίζουμε τις τηγανίτες ώστε να ψηθούν και από την άλλη πλευρά.Βγάζουμε και ακουμπάμε τις τηγανίτες σε απορροφητικό χαρτί.Αν τις θέλουμε γλυκές, σερβίρουμε με μαρμελάδα ή σκέτο μέλι ή μέλι και καρύδια ή λιωμένη (στα μικροκύματα) κουβερτούρα ή μερέντα.Αν τις θέλουμε αλμυρές, ρίχνουμε από πάνω τριμμένη φέτα ή κεφαλοτύρι ή κασέρι. 
Αυγά,Γάλα,Ζάχαρη,Χορτοφαγικά